**REPUBLIKA HRVATSKA**

**BRODSKO-POSAVSKA ŽUPANIJA**

OSNOVNA ŠKOLA „IVAN GORAN KOVAČIĆ“

SLAVONSKI BROD

KLASA: 621-02/15-05/01

URBROJ: 2178/01-06-01-15-02

Datum: 9. veljače 2015.

Temeljem članka 14. i 15. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14.) Povjerenstvo za provedbu javnog poziva i izbor najpovoljnije ponude za izvanučioničku nastavu svih 8. razreda, nakon javnog otvaranja ponuda i provedenog tajnog glasovanja, održanog dana 9. veljače 2015. godine, donosi

ODLUKU O ODABIRU PONUDITELJA

* APP TURIZAM, OIB: 34558684527 iz Požege, Industrijska 14 organizirat će jednodnevnu izvanučioničku nastavu svih 8. razreda Osnovne škole „Ivan Goran Kovačić“, Slavonski Brod.
* Odluka o odabiru ponude navedene Turističke agencije konačna je i bit će objavljena na mrežnim stranicama školske ustanove.

Obrazloženje

Javni poziv za dostavu ponude za izvanučioničku nastavu svih 8. razreda objavljen je na mrežnim stranicama Osnovne škole „Ivan Goran Kovačić“, Slavonski Brod, dana 27. siječnja 2015. godine. Rok za dostavu ponuda bio je od 27. siječnja do 6. veljače 2015. godine.

U navedenom roku pristigle su četiri ponude sljedećih ponuditelja:

* POLET VINKOVCI iz Vinkovaca, Trg kralja Tomislava 1
* APP TURIZAM iz Požege, Industrijska 14
* VB TOURS iz Slavonskog Broda, P. Krešimira 49
* SLAVONIJA BUS iz Velike Kopanice, Novi Grad 26a

Sve su četiri ponude stigle na vrijeme i ispunjavaju propisane uvjete utvrđene propisima vezanim uz turističku djelatnost. Od sve četiri ponude dvije su nepotpune jer ne sadrže posebno istaknut uvjet posjet Hrvatskom saboru.

Svi su se članovi Povjerenstva složili da te dvije ponude nisu potpune.

Ponude koje su pravovremene, potpune i ispunjavaju propisane uvjete utvrđene propisima vezanim uz turističku djelatnost su:

* POLET VINKOVCI iz Vinkovaca, Trg kralja Tomislava 1
* APP TURIZAM iz Požege, Industrijska 14

Od članova Povjerenstva za provedbu javnog poziva i izbor najpovoljnije ponude za izvanučioničku nastavu svih 8. razreda nije bio nazočan Teo Lacković, učenik 8.b razreda.

Tajnom glasovanju pristupilo je 5 članova Povjerenstva.

Nakon provedenog tajnog glasovanja Predsjednica konstatira sljedeće:

* APP TURIZAM iz Požege dobila je pet (5) glasova.
* POLET VINKOVCI iz Vinkovaca nije dobio niti jedan glas.

Sukladno rezultatima tajnog glasovanja Povjerenstvo za provedbu javnog poziva i izbora najpovoljnije ponude za izvanučioničku nastavu svih 8. razreda Osnovne škole „Ivan Goran Kovačić“, Slavonski Brod, donosi odluku kao u dispozitivu Odluke.

Imenovano Povjerenstvo obavijestit će Školski odbor, Vijeće roditelja i roditelje svih razrednih odjela 8. razreda o odabranoj ponudi.

Predsjednica Povjerenstva:

Marija Matić, prof.

Dostaviti.

1.Internetska stranica Osnovne škole „I. G. Kovačić“

Slavonski Brod

2.Školski odbor Osnovne škole „I. G. Kovačić“

Slavonski Brod

3. Vijeće roditelja Osnovne škole „I. G. Kovačić“

Slavonski Brod

4.Pismohrana, ovdje